**ตัวอย่าง**

**แผนฟื้นฟูกิจการของลูกหนี้**

**ที่เป็นวิสาหกิจขนาดกลางและขนาดย่อม**

**บริษัท อินเตอร์ จำกัด**

 **ส่วนที่ 1 นิยามศัพท์**

ความหมายของคำนิยามศัพท์ **เป็นการให้ความหมายของคำศัพท์ที่ใช้ในแผนนี้เท่านั้น**

**เจ้าหนี้มีประกัน** : เจ้าหนี้กลุ่มที่ 1 ที่มีทรัพย์สินของบริษัทฯเป็นประกันการชำระหนี้

**เจ้าหนี้ไม่มีประกัน** : เจ้าหนี้กลุ่มที่ 2 ถึง เจ้าหนี้กลุ่มที่ 7 ของบริษัทฯ

**เจ้าหนี้สถาบันการเงิน** : สถาบันการเงินที่มีฐานะเป็นเจ้าหนี้ของบริษัทฯ ภายใต้แผนฉบับนี้

**เจ้าหนี้บริษัทบริหารสินทรัพย์** : เจ้าหนี้ซึ่งเป็นบริษัทบริหารสินทรัพย์ โดยเจ้าหนี้ดังกล่าวเป็นผู้รับโอนสิทธิเรียกร้อง

 หรือโอนหนี้ของบริษัทฯ จากเจ้าหนี้สถาบันการเงินก่อนวันที่ศาลมีคำสั่งให้ฟื้นฟูกิจการ

**เจ้าหนี้การค้า** : เจ้าหนี้ในมูลหนี้ที่เกิดจากการดำเนินธุรกิจการค้าปกติของบริษัทฯ รวมถึงเจ้าหนี้ที่มีข้อตกลงและหรือ

 สัญญาที่มีลักษณะการนำสินค้ามาฝากขายในร้านค้าของบริษัทฯ

**เจ้าหนี้กลุ่มที่ 1** : ประกอบด้วย เจ้าหนี้มีประกันซึ่งมีทรัพย์สินที่จำนองเป็นประกันต่อเจ้าหนี้กลุ่มนี้ได้แก่ที่ดินและสิ่งปลูกสร้าง

**เจ้าหนี้กลุ่มที่ 2** : ประกอบด้วย เจ้าหนี้ที่มีทรัพย์สินของบุคคลภายนอกเป็นหลักประกัน

**เจ้าหนี้กลุ่มที่ 3** : ประกอบด้วย เจ้าหนี้สถาบันการเงินไม่มีประกัน

**เจ้าหนี้กลุ่มที่ 4** : ประกอบด้วย เจ้าหนี้บริษัทบริหารสินทรัพย์

**เจ้าหนี้กลุ่มที่ 5** : ประกอบด้วย เจ้าหนี้การค้า

**เจ้าหนี้กลุ่มที่ 6** : ประกอบด้วย เจ้าหนี้บริษัทที่เกี่ยวข้อง

**เจ้าหนี้กลุ่มที่ 7** : ประกอบด้วย เจ้าหนี้อื่น ๆ

**เงินต้นคงค้าง** : หนี้ของบริษัทฯ ที่มีอยู่ต่อเจ้าหนี้แต่ละราย ณ วันที่ยื่นคำร้องขอให้ศาลมีคำสั่งให้ฟื้นฟูกิจการ

**ดอกเบี้ยคงค้าง** : หนี้ของบริษัทฯ ในส่วนของดอกเบี้ยบนเงินต้นคงค้าง ซึ่งมีอยู่ต่อเจ้าหนี้แต่ละรายโดยคำนวณจนถึง ณ วันที่ยื่นคำร้องขอให้ศาลมีคำสั่งให้ฟื้นฟูกิจการ

**รายได้จากการดำเนินการ** : บริษัทฯ ประมาณการกระแสเงินสดรับ และจ่ายที่บริษัทฯ ประมาณการว่าจะเกิดขึ้นจาก

 การประกอบกิจการใน แต่ละปีปรากฏตามเอกสารแนบท้ายหมายเลข 3 ของแผนนี้

**บริษัท**ฯ : บริษัท อินเตอร์ จำกัด ลูกหนี้ ในแผนฉบับนี้จะใช้เรียกว่า บริษัทฯ

**วันที่มีผลใช้บังคับ :** วันที่ศาลมีคำสั่งฟื้นฟูกิจการและเห็นชอบด้วยแผน

 **ส่วนที่ 2 ประวัติความเป็นมา และเหตุผลที่ทำให้มีการฟื้นฟูกิจการ**

**2.1 ประวัติความเป็นมาของบริษัท**

 บริษัท อินเตอร์ จำกัด ก่อตั้งขึ้นตั้งแต่ปี 2545 ภายใต้ชื่อร้านค้าว่า ”ร้าน อินเตอร์“ ต่อมา ได้จดทะเบียนก่อตั้งบริษัทจำกัด ตามประมลกฎหมายแพ่งและพาณิชย์เมื่อปี 2547 ภายใต้ชื่อ บริษัท อินเตอร์ จำกัด มีวัตถุประสงค์เพื่อจำหน่ายเครื่องคอมพิวเตอร์ กล้องถ่ายภาพทุกชนิด และอุปกรณ์ต่อพ่วง รวมทั้งเครื่องใช้สำนักงานประเภทอิเล็คทรอนิคส์ ปัจจุบันณ วันที่ 25 สิงหาคม 2559 บริษัทฯ มีพนักงานทั้งหมด 14 คน มีทุนจดทะเบียนและเรียกชำระแล้วจำนวน 13,000,000.- บาท แบ่งออกเป็นหุ้นสามัญ 13,000,000 หุ้น มูลค่าหุ้นละ 1 บาท

 มีที่ตั้งสำนักงานอยู่เลขที่ 383 ซอยศูนย์วิจัย ถนนพระราม 9 แขวงบางกะปิ เขตห้วยขวาง กรุงเทพมหานคร

 กรรมการ และผู้ถือหุ้นของบริษัทฯ ณ วันที่ 25 สิงหาคม 2559 ประกอบด้วยกรรมการจำนวน 4 คน คือ

1. นายลี
2. นายสมศักดิ์
3. นายยุทธ
4. นายชาญ

 กรรมการผู้มีอำนาจกระทำการแทนบริษัทฯ คือ นายลี , นายสมศักดิ์ , นายยุทธ และนายชาญ กรรมการสองในสี่คนนี้ลงลายมือชื่อร่วมกัน และประทับตราสำคัญของบริษัท

 ผู้ถือหุ้นของบริษัทฯ ณ วันที่ 25 สิงหาคม 2559 มีรายชื่อ ดังนี้

1. บริษัท ลิงค์ จำกัด ถือหุ้น 12,999,994 หุ้น
2. นายลี ถือหุ้น 1 หุ้น
3. นายสมศักดิ์ ถือหุ้น 1 หุ้น
4. นายยุทธ ถือหุ้น 1 หุ้น
5. นายชาญ ถือหุ้น 1 หุ้น
6. นางสาวน้อย ถือหุ้น 1 หุ้น
7. นายไพบูลย์ ถือหุ้น 1 หุ้น

**2.2 สาเหตุความจำเป็น**

 บริษัทฯ เข้าสู่กระบวนการฟื้นฟูกิจการด้วยสาเหตุหลักดังนี้

1. บริษัทฯ ประสบปัญหาทางด้านการเงิน โดยได้รับผลกระทบจากวิกฤติเศรษฐกิจ และปัญหาความขัดแย้งทางการเมืองระหว่างรัฐบาลกับกลุ่มแน่วร่วมประชาธิปไตยต่อต้านเผด็จการในช่วงปี 2553 ต่อเนื่องมาถึงปี 2554 ที่เกิดปัญหาอุทกภัยใหญ่ ทำให้บริษัทฯ ลูกค้าชะลอการซื้อสินค้า ส่งผลให้รายได้ของบริษัทฯ ลดลงอย่างมาก
2. ภาวการณ์แข่งขันของอุตสาหกรรมคอมพิวเตอร์เป็นไปอย่างรุนแรง และมีความผันผวนสูง สืบเนื่องมาจาก การเปลี่ยนแปลงรูปแบบสินค้าเป็นไปอย่างรวดเร็ว ทำให้รายได้ของบริษัทฯ ลดลงอย่างมาก และไม่เป็นไปตามเป้าหมาย
3. คู่แข่งทางการค้าของบริษัทฯ เพิ่มสูงขึ้น และเจ้าหนี้การค้าของบริษัทฯ ปรับลดวงเงินสินเชื่อในการซื้อสินค้า ทำให้บริษัทฯ ขาดสภาพคล่องในการซื้อสินค้าเพื่อใช้หมุนเวียนในกิจการ
4. หากกิจการของบริษัทฯ ไม่ได้เข้าสู่กระบวนการฟื้นฟูกิจการ บริษัทอาจเข้าสู่ภาวะล้มละลาย และจะก่อให้เกิดตวามเสียหายแก่เจ้าหนี้ในการได้รับชำระหนี้ไม่ครบถ้วน และน้อยกว่ากรณีฟื้นฟูกิจการ ปรากฏตาม

ตารางเปรียบเทียบการที่เจ้าหนี้ได้รับการชำระหนี้ตามแผนกับกรณีลูกหนี้ล้มละลาย

 **( ปรากฏตามเอกสารแนบ 1 )**

**2.3 เหตุผลที่ทำให้มีการฟื้นฟูกิจการ**

1. บริษัทฯ เป็นผู้ค้าปลีกสินค้าคอมพิวเตอร์ ที่มีชื่อเสียงเป็นที่ยอมรับมากว่า 10 ปี และมีสินค้าหลากหลาย

 ประเภทรวมถึงฐานการจัดจำหน่ายคลอบคลุมตลาดกลุ่มเป้าหมายระดับกลาง โดยบริษัทฯ ได้รับการ

 สนับสนุนจากผู้ค้ารายใหญ่ ให้มีการส่งเสริมการตลาดของบริษัทฯ ในผลิตภัณฑ์คอมพิวเตอร์ กลุ่มสมาร์ทโฟน

 และแท๊ปเล็ท โดยวิธีการฝากขายสินค้า ซึ่งจะช่วยลดเงินทุนหมุนเวียนให้แก่บริษัทฯ ดังนั้นหากบริษัทฯ ได้

 เข้าสู่กระบวนการฟื้นฟูกิจการ ผู้ค้ารายใหญ่ดังกล่าวก็จะมีความเชื่อมั่นให้การสนับสนุนแก่บริษัทฯ ต่อไป

 (2) บริษัทฯ ได้เตรียมแผนธุรกิจเพื่อการแก้ไขปัญหา และพัฒนากิจการให้มีศักยภาพในการแข่งขัน กับคู่แข่งอื่นๆ โดยการเพิ่มรายได้ ด้วยการเพิ่มสายผลิตภัณฑ์ที่มีความล้ำสมัย และมีอัตราทำกำไรสูง และขยายกลุ่มเป้าหมาย และค่าใช้จ่ายที่ไม่จำเป็น และในกรณีที่บริษัทฯ ดำเนินการตามแผนเป็นผลสำเร็จ เจ้าหนี้จะได้รับชำระหนี้มากกว่ากรณีที่ศาลมีคำพิพากษาให้บริษัทฯ ล้มละลาย

(3) เจ้าหนี้จะได้รับชำระหนี้อย่างเหมาะสม และเป็นธรรมโดยเจ้าหนี้ในกลุ่มเดียวกันจะได้รับการปฏิบัติอย่างเท่าเทียมกัน และนอกจากนี้การชำระหนี้จะเป็นไปตามลำดับของสิทธิตามพระราชบัญญัติล้มละลาย

 **2.4 รายละเอียดแห่งสินทรัพย์ หนี้สิน ภาระผูกพันต่าง ๆ**

 ณ วันที่ยื่นคำร้อง วันที่ 25 สิงหาคม 2559 บริษัทมีรายการทรัพย์สินรวม 29,961,188 บาท หนี้สินรวมจำนวน 33,809,521 บาท

**งบแสดงฐานะการเงิน ของ บริษัท อินเตอร์ จำกัด**

**ณ วันที่ยื่นคำร้อง วันที่ 25 สิงหาคม 2559**

**สินทรัพย์ หน่วย : บาท**

สินทรัพย์หมุนเวียน

เงินสดและรายการเทียบเท่าเงินสด 3,450,000

ลูกหนี้การค้า – กิจการที่เกี่ยวข้องกัน 960,000

ลูกหนี้การค้า – กิจการอื่นสุทธิ 500,000

สินค้าคงเหลือ – สุทธิ 8,751,188

สินทรัพย์หมุนเวียนอื่น 500,000

**รวมสินทรัพย์หมุนเวียน 14,161,188**

สินทรัพย์ไม่หมุนเวียน

ที่ดิน อาคารและอุปกรณ์ – สุทธิ 1,400,000

ค่าเช่าจ่ายล่วงหน้า – สุทธิ 1,400,000

เงินประกันการเช่าและบริการ 13,000,000

**รวมสินทรัพย์ไม่หมุนเวียน 15,800,000**

**รวมสินทรัพย์ 29,961,188**

**หนี้สินและส่วนของผู้ถือหุ้น**

**หนี้สิน**

หนี้สินหมุนเวียน

เงินเบิกเกินบัญชีและเงินกู้ยืมระยะสั้นจากสถาบันการเงิน 12,550,000

เจ้าหนี้การค้า – กิจการที่เกี่ยวข้อง 850,000

เจ้าหนี้การค้า – กิจการอื่น 500,000

ดอกเบี้ยค้างจ่าย 4,200,000

หนี้สินหมุนเวียนอื่น 13,326,521

**รวมหนี้สินหมุนเวียน 31,426,521**

หนี้สินไม่หมุนเวียน

หนี้สินไม่หมุนเวียนอื่น 2,383,000

**รวมหนี้สินไม่หมุนเวียน 2,383,000**

**รวมหนี้สิน 33,809,521**

**ส่วนของผู้ถือหุ้น**

ทุนจดทะเบียน

หุ้นสามัญ 13,000,000 หุ้น มูลค่าหุ้นละ 1 บาท 13,000,000

ทุนที่ออกและเรียกชำระแล้ว

 หุ้นสามัญ 13,000,000 หุ้น มูลค่าหุ้นละ 1 บาท 13,000,000

กำไร (ขาดทุน) สะสม (9,151,667)

**รวมส่วนของผู้ถือหุ้น (3,848,333)**

**รวมหนี้สินและส่วนของผู้ถือหุ้น 29,961,188**

 **บริษัทฯมีทรัพย์สินที่เป็นหลักประกันปรากฏรายละเอียดตามเอกสารแนบหมายเลข 2**

ภาระผูกพัน

บริษัทมีภาระผูกพันในทรัพย์สินของบริษัทดังนี้

1. หนังสือค้ำประกัน บริษัทฯ มีภาระผูกพันจากการร้องขอให้เจ้าหนี้สถาบันการเงินออกหนังสือค้ำประกันให้กับผู้รับประโยชน์ อาทิเช่น หน่วยงานราชการ รัฐวิสาหกิจ หรือองค์กรเอกชน เพื่อเป็นประกันการชำระหนี้หรือการปฏิบัติตามสัญญา หรือข้อตกลงที่มีอยู่ระหว่างบริษัทฯ และผู้รับประโยชน์ดังกล่าว ทั้งนี้ในระหว่างดำเนินการตามแผน ผู้บริหารแผนสามารถร้องขอให้สถาบันการเงินออกหนังสือค้ำประกันฉบับใหม่แทนฉบับเดิมที่หมดอายุ หรือจัดหาการประกันอื่นใดเพื่อเป็นประกันต่อผู้รับประโยชน์ดังกล่าวต่อไป
2. สินทรัพย์ที่มีภาระผูกพัน บริษัทฯ ได้นำทรัพย์สินของบริษัทฯ ไปเป็นประกันการชำระหนี้ภายใต้สัญญาหลักประกันที่เกี่ยวข้อง
3. ภาระค้ำประกัน บริษัทฯ มีภาระผูกพันโดยการเข้าค้ำประกันหนี้ของบริษัทที่เกี่ยวข้อง

 **ส่วนที่ 3 หลักการและวิธีการฟื้นฟูตามแผน**

**ขั้นตอนในการฟื้นฟูกิจการ**

**3.1 การปรับโครงสร้างกิจการ และองค์กร**

บริษัทฯมีแผนงานในการปรับปรุงประสิทธิภาพในการดำเนินธุรกิจ ทั้งด้านการตลาด การบริหารจัดการเพื่อให้บริษัทฯมีศักยภาพในการแข่งขัน ดดยมีแผนการดำเนินงานด้านต่างๆ ดังนี้

 **3.1.1 แผนการตลาดและแผนการขาย** โดยจะพัฒนาคุณภาพ และรักษามาตรฐานสินค้า ให้ลูกค้ามีความเชื่อมั่น

เพิ่มสายผลิตภัณฑ์ที่มีความล้ำสมัย และมีอัตราการทำกำไรสูง รวมถึงปรับสัดส่วนการขาย โดยเน้นสินค้าที่มีสภาพคล่อง และทำกำไรสูง ทั้งนี้จะขยายฐานลูกค้าไปยังหน่วยงานต่างๆเพิ่มขึ้น

 **3.1.2 แผนการบริหาร** พัฒนาบุคลากรให้มีความรู้ความสามารถอย่างต่อเนื่อง พัฒนาระบบข้อมูลภายใน ทั้งข้อมูลทางการเงิน การบัญชี การบริหารสินค้าคงคลัง ฯลฯ เพื่อให้สามารถนำข้อมูลไปใช้ในการตัดสินใจ กำหนดแนวทางการปฏิบัติงานในการควบคุม ลดค่าใช้จ่ายในการขาย และการบริหาร รวมทั้งปรับเปลี่ยนช่องทางการจัดจำหน่ายที่มีต้นทุนการบริหารที่ต่ำลง

**3.2 การชำระหนี้**

 คดีนี้มีเจ้าหนี้ทั้งหมด 25 ราย มีภาระหนี้รวมทั้งสิ้น 9,583,500 บาท ตามแผนมีการแบ่งกลุ่มเจ้าหนี้ และมีวิธีการชำระหนี้ ดังนี้

 **3.2.1 การจัดกลุ่มเจ้าหนี้** แผนฟื้นฟูกิจการจัดกลุ่มเจ้าหนี้แบ่งเป็น 7 กลุ่ม ดังนี้

1. **เจ้าหนี้กลุ่มที่ 1** เจ้าหนี้มีประกันสถาบันการเงิน
2. **เจ้าหนี้กลุ่มที่ 2** เจ้าหนี้ที่มีทรัพย์สินของบุคคลภายนอกเป็นหลักประกัน
3. **เจ้าหนี้กลุ่มที่ 3** เจ้าหนี้สถาบันการเงินไม่มีประกัน
4. **เจ้าหนี้กลุ่มที่ 4** เจ้าหนี้บริษัทบริหารสินทรัพย์
5. **เจ้าหนี้กลุ่มที่ 5**  เจ้าหนี้การค้า

 6. **เจ้าหนี้กลุ่มที่ 6** เจ้าหนี้บริษัทที่เกี่ยวข้อง

 7. **เจ้าหนี้กลุ่มที่ 7** เจ้าหนี้อื่น ๆ

 **3.2.2 การชำระหนี้ตามกลุ่มเจ้าหนี้**

 **3.2.2.1 เจ้าหนี้กลุ่มที่ 1 เจ้าหนี้มีประกันสถาบันการเงิน**  มีเจ้าหนี้ 1 ราย มีภาระหนี้เงินต้นจำนวน 1,800,000 บาท จะได้รับชำระหนี้ ดังนี้

* เงินต้นคงค้างร้อยละ 100 เป็นเงิน 1,800,000 บาท จะได้รับชำระด้วยการโอนทรัพย์หลักประกันในราคาประเมิน ภายใน 90 วันนับจากวันที่ศาลมีคำสั่งเห็นชอบด้วยแผน
* ปลดหนี้ส่วนที่เหลือ ทั้งในส่วนของเงินต้นคงค้าง และดอกเบี้ยคงค้าง ดอกเบี้ยอื่น ๆ รวมทั้งค่าฤชาธรรมเนียม ค่าปรับ และค่าใช้จ่ายใด ๆ ที่เกิดขึ้น เมื่อเจ้าหนี้ได้รับชำระหนี้ตามที่กำหนดไว้ในแผนครบถ้วนแล้ว

 **3.2.2.2 เจ้าหนี้กลุ่มที่ 2 เจ้าหนี้ที่มีทรัพย์สินของบุคคลภายนอกเป็นหลักประกัน** มีเจ้าหนี้ 1 ราย มีภาระหนี้เงินต้น

 **900,000**บาท และดอกเบี้ย 50,000 บาท รวมเป็นภาระหนี้ 950,000 บาท จะได้รับชำระหนี้ ดังนี้

* เงินต้นและดอกเบี้ยคงค้างร้อยละ 100 เป็นเงิน 950,000 บาท จะได้รับชำระด้วยการโอนทรัพย์หลักประกันในราคาประเมิน ภายใน 90 วันนับจากวันที่ศาลมีคำสั่งเห็นชอบด้วยแผน
* ปลดหนี้ส่วนที่เหลือ ทั้งในส่วนของเงินต้นคงค้าง และดอกเบี้ยคงค้าง ดอกเบี้ยอื่น ๆ รวมทั้งค่าฤชาธรรมเนียม ค่าปรับ และค่าใช้จ่ายใด ๆ ที่เกิดขึ้น เมื่อเจ้าหนี้ได้รับชำระหนี้ตามที่กำหนดไว้ในแผนครบถ้วนแล้ว

**3.2.2.3 เจ้าหนี้กลุ่มที่ 3 เจ้าหนี้สถาบันการเงินไม่มีประกัน** มีเจ้าหนี้ 8 ราย มีภาระหนี้เงินต้น 4,400,000บาท และดอกเบี้ย 145,000 บาท รวมภาระหนี้ 4,545,000 บาท จะได้รับชำระหนี้ ดังนี้

* เงินต้นคงค้างร้อยละ 100 เป็นเงิน 4,400,000 บาท จะได้รับชำระภายในระยะเวลา 3 ปี นับจากวันที่ศาลมีคำสั่งเห็นชอบด้วยแผน ชำระปีละ 2 ครั้ง โดยจะชำระทุกสิ้นเดือน มิถุนายน และ ธันวาคม ของแต่ละปี
* ปลดหนี้ส่วนที่เหลือจำนวน 145,000 บาท ทั้งในส่วนของเงินต้นคงค้าง และดอกเบี้ยคงค้าง ดอกเบี้ยอื่น ๆ รวมทั้งค่าฤชาธรรมเนียม ค่าปรับ และค่าใช้จ่ายใด ๆ ที่เกิดขึ้น เมื่อเจ้าหนี้ได้รับชำระหนี้ตามที่กำหนดไว้ในแผนครบถ้วนแล้ว

**3.2.2.4 เจ้าหนี้กลุ่มที่ 4 เจ้าหนี้บริษัทบริหารสินทรัพย์** มีเจ้าหนี้ 1 ราย มีภาระหนี้เงินต้น 400,000 บาท และดอกเบี้ย 83,000 บาท รวมภาระหนี้ 483,000 บาท จะได้รับชำระหนี้ ดังนี้

* เงินต้นคงค้างร้อยละ 100 เป็นเงิน 400,000 บาท จะได้รับชำระภายในระยะเวลา 3 ปี นับจากวันที่ศาลมีคำสั่งเห็นชอบด้วยแผน ชำระปีละ 2 ครั้ง โดยจะชำระทุกสิ้นเดือน มิถุนายน และ ธันวาคม ของแต่ละปี
* ปลดหนี้ส่วนที่เหลือจำนวน 83,000 บาท ทั้งในส่วนของเงินต้นคงค้าง และดอกเบี้ยคงค้าง ดอกเบี้ยอื่น ๆ รวมทั้งค่าฤชาธรรมเนียม ค่าปรับ และค่าใช้จ่ายใด ๆ ที่เกิดขึ้น เมื่อเจ้าหนี้ได้รับชำระหนี้ตามที่กำหนดไว้ในแผนครบถ้วนแล้ว

**3.2.2.5 เจ้าหนี้กลุ่มที่ 5 เจ้าหนี้การค้า** มีเจ้าหนี้ 9 ราย คือ มีภาระหนี้เงินต้น 355,000 บาทและดอกเบี้ย55,500 บาท รวมเป็นภาระหนี้ 410,500 บาท จะได้รับชำระหนี้ ดังนี้

* เงินต้นคงค้างร้อยละ 100 เป็นเงิน 355,000 บาท จะได้รับชำระภายในระยะเวลา 3 ปี นับจากวันที่ศาลมีคำสั่งเห็นชอบด้วยแผน ชำระปีละ 2 ครั้ง โดยจะชำระทุกสิ้นเดือน มิถุนายน และ ธันวาคม ของแต่ละปี
* ปลดหนี้ส่วนที่เหลือจำนวน 55,500 บาท ทั้งในส่วนของเงินต้นคงค้าง และดอกเบี้ยคงค้าง ดอกเบี้ยอื่น ๆ รวมทั้งค่าฤชาธรรมเนียม ค่าปรับ และค่าใช้จ่ายใด ๆ ที่เกิดขึ้น เมื่อเจ้าหนี้ได้รับชำระหนี้ตามที่กำหนดไว้ในแผนครบถ้วนแล้ว

**3.2.2.6 เจ้าหนี้กลุ่มที่ 6 เจ้าหนี้บริษัทที่เกี่ยวข้องกัน** มีเจ้าหนี้ 1 ราย มีภาระหนี้เงินต้น 800,000บาท และดอกเบี้ย 75,000 บาท รวมภาระหนี้ 875,000 บาท จะได้รับชำระหนี้ ดังนี้

* เงินต้นคงค้างร้อยละ 100 เป็นเงิน 800,000 บาท จะได้รับชำระภายในระยะเวลา 3 ปี นับจากวันที่ศาลมีคำสั่งเห็นชอบด้วยแผน ชำระปีละ 2 ครั้ง โดยจะชำระทุกสิ้นเดือน มิถุนายน และ ธันวาคม ของแต่ละปี
* ปลดหนี้ส่วนที่เหลือจำนวน 75,000 บาท ทั้งในส่วนของเงินต้นคงค้าง และดอกเบี้ยคงค้าง ดอกเบี้ยอื่น ๆ รวมทั้งค่าฤชาธรรมเนียม ค่าปรับ และค่าใช้จ่ายใด ๆ ที่เกิดขึ้น เมื่อเจ้าหนี้ได้รับชำระหนี้ตามที่กำหนดไว้ในแผนครบถ้วนแล้ว

**3.2.2.7 เจ้าหนี้กลุ่มที่ 7 เจ้าหนี้อื่น ๆ** มีเจ้าหนี้ 4 ราย มีภาระหนี้เงินต้น 452,000 บาท และดอกเบี้ย 68,000 บาท รวมภาระหนี้ 520,000 บาท จะได้รับชำระหนี้ ดังนี้

* เงินต้นคงค้างร้อยละ 100 เป็นเงิน 452,000 บาท จะได้รับชำระภายในระยะเวลา 3 ปี นับจากวันที่ศาลมีคำสั่งเห็นชอบด้วยแผน ชำระปีละ 2 ครั้ง โดยจะชำระทุกสิ้นเดือน มิถุนายน และ ธันวาคม ของแต่ละปี
* ปลดหนี้ส่วนที่เหลือจำนวน 68,000 บาท ทั้งในส่วนของเงินต้นคงค้าง และดอกเบี้ยคงค้าง ดอกเบี้ยอื่น ๆ รวมทั้งค่าฤชาธรรมเนียม ค่าปรับ และค่าใช้จ่ายใด ๆ ที่เกิดขึ้น เมื่อเจ้าหนี้ได้รับชำระหนี้ตามที่กำหนดไว้ในแผนครบถ้วนแล้ว

 **ตารางแสดงรายละเอียดของหนี้ เจ้าหนี้ทั้งหมด การชำระหนี้ให้แก่เจ้าหนี้แต่ละราย รวมถึงประมาณการกระแสเงินสดปรากฏตามเอกสารแนบหมายเลข 3 และ ๔**

**3.3 การลดทุนและการเพิ่มทุน**

ณ วันทียื่นคำร้องขอฟื้นฟูกิจการ บริษัทฯ มีทุนจดทะเบียนจำนวน 13,000,000 บาท แบ่งออกเป็นหุ้นสามัญจำนวน 13,000,000 หุ้นมูลค่าที่ตราไว้หุ้นละ 1 บาท ซึ่งภายใน 60 วันนับตั้งแต่วันที่ศาลมีคำสั่งให้ฟื้นฟูกิจการ และเห็นชอบด้วยแผน ผู้บริหารแผนจะทำการลดทุนจดทะเบียนของบริษัทฯให้คงเหลือ 6,500,000บาท ด้วยการลดมูลค่าที่ตราไว้ของหุ้น หรือลดจำนวนหุ้นของบริษัทฯลง ด้วยวิธีตามกฎหมาย พร้อมทั้งมีอำนาจดำเนินการใด ๆ ที่เกี่ยวข้องกับการลดทุนจดทะเบียนดังกล่าว นอกจากนี้ หากผู้บริหารแผนพิจารณาแล้วเห็นสมควรที่จะเพิ่มทุนจดทะเบียนของบริษัทฯ เพื่อเป็นการลงทุนในทรัพย์สิน และ/หรือ เพื่อเป็นการขยายกิจการ และ/หรือเพื่อเป็นการควบรวมกิจการ และ/หรือเพื่อเป็นเงินทุนหมุนเวียนในการดำเนินงานของกิจการ และ/หรือเพื่อการชำระหนี้ตามแผน และ/หรือเพื่อวัตถุประสงค์อื่นใดก็ตาม ให้ผู้บริหารแผนมีอำนาจที่จะดำเนินการดังกล่าวได้ ทั้งนี้ให้ผู้บริหารแผนมีอำนาจดำเนินการขออนุญาตต่อศาลล้มละลายกลาง เพื่อทำการลดทุนจดทะเบียน และเพิ่มทุนจดทะเบียนดังกล่าวข้างต้น พร้อมทั้งแก้ไขหนังสือบริคณห์สนธิ หรือแก้ไขข้อบังคับของบริษัทฯ เพื่อให้สอดคล้องกับการปรับโครงสร้างทุนดังกล่าว

**3.4 การก่อหนี้และการระดมทุน**

1. เพื่อวัตถุประสงค์ในการชำระหนี้ตามแผน บริษัทฯ อาจดำเนินการขอรับการสนับสนุนสินเชื่อจากนักลงทุน สถาบันการเงิน นิติบุคคล หรือบุคคลอื่นใด หรือระดมทุนในจำนวนที่เพียงพอสำหรับวัตถุประสงค์ดังกล่าว โดยเสนอขายหุ้นสามัญของบริษัทฯ ให้แก่ผู้ถือหุ้นเดิมหรือนักลงทุนใหม่ด้วยวิธีการตามกฎหมาย
2. บริษัทฯ สามารถก่อหนี้ทางการค้าหรือชำระหนี้ทางการค้าดังกล่าวเพื่อให้บริษัทฯ สามารถประกอบกิจการค้าต่อไปได้โดยปกติ

**3.5 การจัดการและการหาผลประโยชน์จากทรัพย์สินของลูกหนี้**

1. เว้นแต่จะระบุไว้เป็นประการอื่นในแผนนี้ ทรัพย์สินของบริษัทฯ จะถูกนำไปใช้ประโยชน์ตามปกติตามลักษณะ และสภาพของทรัพย์สินแต่ละประเภทนั้นๆ เพื่อก่อให้เกิดประโยชน์ต่อการดำเนินธุรกิจของบริษัทฯ
2. ห้ามบริษัทฯ นำทรัพย์สินของบริษัทฯ ไปก่อภาระที่นอกเหนือจากการดำเนินงานปกติ ในระหว่างที่เจ้าหนี้ยังไม่ได้รับชำระหนี้ตามเงื่อนไข

**3.6 เงื่อนไขการจ่ายเงินปันผลและผลประโยชน์อื่นใด**

 ในระหว่างระยะเวลาที่ศาลยังไม่มีคำสั่งให้ยกเลิกการฟื้นฟูกิจการ บริษัทฯ จะไม่จ่ายเงินปันผลหรือประโยชน์อื่นใดทำนองเดียวกับเงินปันผลให้แก่ผู้ถือหุ้น

 **ส่วนที่ 4 การไถ่ถอนหลักประกัน ในกรณีที่มีเจ้าหนี้มีประกัน และความรับผิดของผู้ค้ำประกัน**

 4.1 เว้นแต่จะได้กำหนดไว้เป็นอย่างอื่นในแผนฟื้นฟูกิจการ หลักประกันของเจ้าหนี้แต่ละรายที่ได้รับจากบริษัทฯ หรือบุคคลอื่นใดตามสัญญาเดิม ไม่ว่าจำนอง จำนำ สิทธิยึดหน่วง หรือสิทธิอื่นใดที่มีบุริมสิทธิในการบังคับได้ทำนองเดียวกับการจำนำ รวมถึงบุคคลค้ำประกัน ให้คงมีผลใช้บังคับอยู่และให้ถือหลักประกันการชำระหนี้ตามแผนจนกว่าจะได้รับชำระหนี้ครบถ้วนตามแผน

4.2 เมื่อเจ้าหนี้รายใดได้รับชำระหนี้ครบถ้วนตามแผนแล้ว เจ้าหนี้รายนั้นจะต้องดำเนินการปลดหลักประกันโดยไม่ชักช้า

 **ส่วนที่ 5 วิธีการแก้ปัญหาในกรณีขาดสภาพคล่องชั่วคราวระหว่างการปฏิบัติตามแผน**

บริษัทฯ สามารถแก้ไขการขาดสภาพคล่องชั่วคราวได้โดยวิธีการหนึ่งหรือหลายวิธีดังต่อไปนี้

1. จะใช้ความพยายาม และระมัดระวังในการเจรจาขอสินเชื่อหมุนเวียนเพิ่มเติมให้เพียงพอ เพื่อชดเชยการขาดสภาพคล่อง หรือขาดกระแสเงินสดชั่วคราว รวมถึงการเจรจาขอขยายระยะเวลาการชำระหนี้จากเจ้าหนี้การค้า
2. ปรับลดค่าใช้จ่าย เพื่อนำเงินไปชดเชยการขาดสภาพคล่อง
3. หาวิธีการที่ผู้บริหารแผนเห็นว่าเหมาะสม ในการหาแหล่งเงินกู้ เพื่อเป็นทุนหมุนเวียนจากสถาบันการเงิน หรือบุคคลภายนอก ซึ่งในการหาแหล่งเงินกู้ใหม่ จะต้องไม่มีผลกระทบต่อการชำระหนี้ให้แก่เจ้าหนี้ตามแผนนี้
4. มีอำนาจดำเนินการทั้งหลายที่เกี่ยวข้อง รวมทั้งการลงนามในข้อตกลงหรือเอกสารสัญญาอื่น ๆ เพื่อให้การแก้ไขปัญหาการขาดสภาพคล่องชั่วคราว ด้วยวิธีการดังกล่าวข้างต้นนี้เป็นไปได้โดยสมบูรณ์ และครบถ้วนตามกฎหมาย

 **ส่วนที่ 6 วิธีปฏิบัติในกรณีที่มีการโอนสิทธิเรียกร้องหรือโอนหนี้**

 เว้นแต่ได้มีการระบุไว้อย่างชัดเจนเรื่องการห้ามโอนสิทธิ เจ้าหนี้แต่ละรายมีสิทธิโอนสิทธิเรียกร้อง หรือหนี้ตามแผนของตนให้แก่บุคคลภายนอกได้ โดยเจ้าหนี้ผู้โอน และบุคคลภายนอกผู้รับโอนดังกล่าวจะต้องร่วมกันส่งคำบอกกล่าวเพื่อแจ้งให้บริษัทฯ ผู้บริหารแผน ทราบถึงการโอนสิทธิเรียกร้องดังกล่าวตามกฎหมาย โดยในคำบอกกล่าวนั้น จะต้องแจ้งด้วยว่า ผู้รับโอนจะต้องแจ้งด้วยว่าผู้รับโอนตกลงยินยอมที่จะเข้าผูกพันตามข้อกำหนดและเงื่อนไขใด ๆ ซึ่งรวมถึงข้อกำหนดและเงื่อนไขเกี่ยวกับการได้รับชำระหนี้ตามที่กำหนดไว้ในแผนนี้ทุกประการ

 **ส่วนที่ 7 ชื่อ คุณสมบัติ หนังสือยินยอมของผู้บริหารแผน และค่าตอบแทน**

**ผู้บริหารแผน คือ** บริษัท อินเตอร์ จำกัด

 ภายหลังศาลมีคำสั่งให้ฟื้นฟูกิจการและเห็นชอบด้วยแผนแล้ว ผู้บริหารแผนคือ บริษัท อินเตอร์ จำกัด ให้บรรดาสิทธิ อำนาจหน้าที่ในการดำเนินกิจการจัดกิจการและทรัพย์สินของบริษัทตกแก่ผู้บริหารแผน รายละเอียดปรากฏตามหนังสือให้ความยินยอมเป็นผู้บริหารแผน **(ปรากฏตามเอกสารแนบ ๕)**

**ค่าตอบแทนผู้บริหารแผน**

1. ผู้บริหารแผนไม่ขอรับค่าตอบแทนจากการดำรงตำแหน่งผู้บริหารแผนภายใต้แผนนี้
2. ผู้บริหารแผนจะได้รับการชำระ หรือชดใช้คืนสำหรับค่าใช้จ่ายของผู้บริหารแผนที่เกิดขึ้นจริง และเป็นค่าใช้จ่ายเพื่อการบริหารกิจการของบริษัทฯ ในฐานะผู้บริหารแผน รวมทั้งค่าจ้างที่ปรึกษาด้านกฎหมาย ที่ปรึกษาทางการเงิน และ ที่ปรึกษาอื่นใดที่ผู้บริหารแผนเห็นสมควรเพื่อประโยชน์แห่งการฟื้นฟูกิจการของบริษัทฯ ซึ่งค่าจ้างดังกล่าวจะมีมูลค่ารวมกันไม่เกินกว่า 50,000 บาท

 **ส่วนที่ 8 การแต่งตั้ง และการพ้นตำแหน่งของผู้บริหารแผน**

8**.1 การแต่งตั้งผู้บริหารแผน** ผู้บริหารแผนจะได้รับการแต่งตั้งตามมติที่ประชุมเจ้าหนี้

**8.2 การพ้นจากตำแหน่งของผู้บริหารแผน** ผู้บริหารแผนจะพ้นจากตำแหน่งผู้บริหารแผนในกรณีเกิดเหตุการณ์ ดังต่อไปนี้

 8.2.1 มีการดำเนินการเป็นผลสำเร็จตามแผน หรือครบกำหนดระยะเวลาดำเนินการตามแผน

 8.2.2 ผู้บริหารแผนจะพ้นตำแหน่งตามเงื่อนไขอื่นๆ ที่กำหนดไว้ในมาตรา 90/111 แห่งพระราชบัญญัติล้มละลาย

 **ส่วนที่ 9 ระยะเวลาตามแผน**

9.1 แผนฟื้นฟูกิจการมีระยะเวลาในการดำเนินการ 3 ปี นับตั้งแต่วันที่ศาลมีคำสั่งเห็นชอบด้วยแผน ผลสำเร็จ9.2 ผลสำเร็จของแผน

 เมื่อเจ้าหนี้ทั้งหมดได้รับชำระหนี้ตามแผนฟื้นฟูกิจการครบถ้วนแล้ว ให้ถือว่าการฟื้นฟูกิจการได้ดำเนินการเป็นผลสำเร็จตามแผนแล้ว

  **ส่วนที่ 10 การไม่ยอมรับทรัพย์สินของลูกหนี้หรือสิทธิตามสัญญาในกรณีที่ทรัพย์สิน**

 **ของลูกหนี้หรือสิทธิตามสัญญามีภาระเกินควรกว่าประโยชน์ที่จะพึงได้**

10.1 ผู้บริหารแผนจะดำเนินการต่างๆที่จำเป็นเพื่อรักษาผลประโยชน์ของบริษัทฯ และเจ้าหนี้ทั้งหลาย และในกรณีที่บริษัทฯจะต้องรับเอาทรัพย์สินใด หรือสิทธิหรือหน้าที่อื่นใดตามสัญญา และผู้บริหารแผนเห็นว่าจะทำให้บริษัทต้องรับภาระเกินควรกว่าประโยชน์ที่จะพึงได้ ให้ผู้บริหารแผนมีอำนาจที่จะปฏิเสธไม่ยอมรับทรัพย์สิน หรือสิทธิตามสัญญานั้นๆได้

10.2 ผู้บริหารแผนมีอำนาจที่จะเข้าทำสัญญา หรือข้อตกลงทางธุรกิจที่เกี่ยวข้องตามความจำเป็น เพื่อรักษาสิทธิหรือผลประโยชน์ของบริษัท